61967J0012
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 13ης Δεκεμβρίου 1967 (
*1
)
Αντικείμενο της υποθέσεως:
Ερμηνεία του άρθρου 28 του κανονισμού 3 του Συμβουλίου της ΕΟΚ περί κοινωνικής ασφαλίσεως των διακινούμενων εργαζομένων (JO της 16.12.1958, σ. 561 και επ.).
Διατακτικό της αποφάσεως:
1)
Η εφαρμογή του συστήματος των άρθρων 27 και 28 του κανονισμού 3 σε διακινούμενο εργαζόμενο δεν εξαρτάται από την ελεύθερη επιλογή του ενδιαφερομένου, αλλ' από την αντικειμενική κατάσταση στην οποία βρίσκεται.
2)
Τουλάχιστον στο πλαίσιο εκείνων από τα συστήματα βάσει περιόδων όπου η σύνταξη λόγω αποχωρήσεως ποικίλλει αποκλειστικά σε συνάρτηση προς τις περιόδους ασφαλίσεως που έχουν συμπληρωθεί, τα άρθρα 27 και 28 του κανονισμού 3 δεν εφαρμόζονται σε διακινούμενο εργαζόμενο ο οποίος, προκειμένου να αποκτήσει δικαίωμα προς λήψη παροχών, δεν έχει ανάγκη συνυπολογισμού σε κανένα από τα κράτη μέλη όπου συμπλήρωσε περιόδους ασφαλίσεως.
Πρόταση του γενικού εισαγγελέα:
Ταυτίζεται κατά βάση με τον αριθμό 1 του διατακτικού.
Κατά τα λοιπά, ο γενικός εισαγγελέας πρότεινε να δοθεί η απάντηση ότι, όταν εφαρμόζεται η μέθοδος υπολογισμού που προβλέπει το άρθρο 28 του κανονισμού 3, πρέπει να λαμβάνεται υπόψη για τον υπολογισμό του υποθετικού ποσού ο ίδιος αριθμός ετών όπως για τον αναλογικό επιμερισμό, δηλαδή το σύνολο των περιόδων ασφαλίσεως και των εξομοιουμένων προς αυτές περιόδων. Όταν όμως οι εξομοιούμενες δυνάμει της νομοθεσίας κράτους μέλους περίοδοι και οι περίοδοι ασφαλίσεως που πράγματι συμπληρώθηκαν σε άλλο κράτος μέλος συμπίπτουν χρονικά, πρέπει οι τελευταίες να αφαιρούνται από τις εξομοιούμενες περιόδους για τον κατ' αναλογία υπολογισμό.
(
*1
)	Γλώσσα διαδικασίας: η γαλλική.